***Проект!!!***

***За обособени позиции № 1-2***

**ДОГОВОР ЗА ДОСТАВКА НА ЕЛЕКТРОУРЕДИ**

**№ ……………………………/………………..г.**

Днес ……… ….г. в гр. Русе, на основание чл.112 от ЗОП се сключи настоящия договор между:

1. **ОБЩИНА РУСЕ,** представлявана от **Кмета ПЕНЧО ПЛАМЕНОВ МИЛКОВ** адрес: пл. „Свобода” №6, ЕИК по Булстат: 000530632, наричана по-долу **ВЪЗЛОЖИТЕЛ,** от една страна и

**………………………………………………. – гр. …………………..**, със седалище и адрес на управление……………………………………………………., ЕИК……………………….,, представлявано от ……………………………, в качеството и на …………………………, наричан за краткост **Изпълнител**.

**СТРАНИТЕ СЕ СПОРАЗУМЯХА ЗА СЛЕДНОТО:**

1. **ПРЕДМЕТ НА ДОГОВОРА**

Чл.1.1 Възложителят възлага, а Изпълнителят се задължава да извършва Доставка на електроуреди за нуждите ……………/**обособена позиция №……….,** съгласно Техническото предложение, Заданието за обществена поръчка и изискванията на Възложителя /в това число като технически характеристики на стоките и техния брой/ посочени в техническата спецификация., представляваща Приложение № към настоящия договор.

1. **СТОЙНОСТ НА ДОГОВОРА**

Чл. 2.1. Единичните цени на стоките са определени в Приложението съставляващи неразделна част от настоящия договор.

Чл. 2.2. Общата стойност на настоящия договор е **…………………лв.**

**(……………………) лева с ДДС** и е в зависимост от направените заявки от страна на Възложителя. Възложителя не е задължен да заяви всички прогнозирани количества и видове електроуреди

чл. 2.3. Цената е определена при условия на доставка и краен получател.

Чл. 2.4. Единичните цени са фиксирани и не подлежат на промяна за срока на действие на договора, освен при намаляване на договорените цени в интерес на Възложителя.

1. **УСЛОВИЯ И НАЧИН НА ПЛАЩАНЕ**

Чл.3.1. Плащането по настоящия договор се осъществява в български лева, чрез банков превод от страна на Възложителя, по банковата сметка на Изпълнителя:

Банка: …………………..

IBAN: …………………...

BIC код: ……………….

На заплащане подлежат заявените, доставени и електронни уреди

Чл.3.2. Заплащането на доставената стока се извършва по следния начин – в срок от 30 дни от подписване на Приемо-предавателен протокол за окончателно приемане на стоките и след предоставяне на фактура в оригинал.

Чл. 3.3. При промяна на банковата сметка на Изпълнителя или други негови банкови данни, същият е длъжен да уведоми Възложителя в тридневен срок от настъпване на промяната.

1. **СРОК НА ДОСТАВКА**

Чл. 4.1. В срок от 14 календарни дни от получаване от Изпълнителя на възлагателно писмо от Възложителя.

1. **МЯСТО, ДАТА НА ДОСТАВЯНЕ**

Чл. 5.1. Мястото на доставяне на стоките по този договор е до краен получател – на посочено от Възложителя място в писмената заявка.

1. **ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 6.1. Възложителят се задължава да приеме доставените и в срок и на място стоки, съответстващи по вид, количество и качество на описаните в настоящия договор.

чл. 6.2. Възложителят се задължава да заплати доставената стока в договорения срок.

чл. 6.3. Възложителят има право да откаже приемането на работата/частично или изцяло/, ако Изпълнителят се е отклонил от изискванията за доставка съгласно този договор, докато Изпълнителят не изпълни точно задълженията си.

**VII. ПРАВА И ЗАДЪЛЖЕНИЯ НА ИЗПЪЛНИТЕЛЯ**

чл. 7.1. ИЗПЪЛНИТЕЛЯТ е длъжен да извърши доставката с качество, технически параметри и окомплектовка, съгласно изискванията на ВЪЗЛОЖИТЕЛЯ, посочени в Техническата спецификация и Техническото предложение на ИЗПЪЛНИТЕЛЯ, представляващо **Приложение № …..** към настоящия договор, както и да доставените стоки.

чл. 7.2. ИЗПЪЛНИТЕЛЯТ е длъжен да осигурява гаранционно обслужване съгласно клаузите на договора на доставеното оборудване използващо електрическа енергия, през времето на гаранционния срок.

чл. 7.3. ИЗПЪЛНИТЕЛЯТ, следва да спази срока за изпълнение съгласно чл.4.1. и чл. 4.2. от настоящия договор.

чл. 7.4. ИЗПЪЛНИТЕЛЯТ е длъжен да спазва условията за сервизна поддръжка, като се отзове за отстраняване на проблем на място при ВЪЗЛОЖИТЕЛЯ в срок до 1 календарен ден след получаване на сигнала.

чл. 7.5. ИЗПЪЛНИТЕЛЯТ се задължава да отстранява възникнали повреди в срок от 36 часа след приемане на дефектната стока от представител на Община Русе, чрез подписване на приемо-предавателен протокол. При невъзможност да се отстрани повредата в посочения срок, изпълнителят е длъжен да замени дефектиралата стока с оборотна такава.

Чл.7.6. Изпълнителят няма право да прехвърля правата и задълженията произтичащи от договора за обществена поръчка на трето лице.

Чл.7.7. Изпълнителят има право, при изпълнение предмета на поръчката, да получи договорената цена, съгласно условията в настоящия договор.

Чл.7.8. Изпълнителят се задължава да сключи договор за подизпълнение, ако е обявил в офертата си ползването на подизпълнители.

Чл.7.9. Всички електро уреди следва да са нови, неупотребявани.

Чл.7.10 Изпълнителят се задължава да съдейства на националните компетентни органи при извършване на одити, контрол и проверки при усвояването и разходването на средствата по този договор;

Чл.7.11. да информира своевременно ВЪЗЛОЖИТЕЛЯ за всички пречки, възникващи в хода на изпълнението на работа, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им;

Чл.7.12. да изпълнява всички законосъобразни указания и изисквания на ВЪЗЛОЖИТЕЛЯ;

Чл.7.13 да пази поверителна Конфиденциалната информация, в съответствие с уговореното в Раздел X от настоящия Договор;

Чл.7.14. да не възлага работата или части от нея на подизпълнители, извън посочените в офертата на ИЗПЪЛНИТЕЛЯ (ако е приложимо);

Чл.7.15. Изпълнителят се задължава да сключи договор/договори за подизпълнение с посочените в офертата му подизпълнители в срок от 7 /седем/ дни от сключване на настоящия Договор. В срок до 7 /седем/ дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП (ако е приложимо);

Чл.7.16. Да определи упълномощен свой представител, който да има правата и задълженията да го представлява пред ВЪЗЛОЖИТЕЛЯ по изпълнението на настоящия договор;

**VIII. КАЧЕСТВО И ГАРАНЦИЯ**

Чл. 8.1. Качеството на стоките, предмет на настоящия договор, следва да отговаря на техническите стандарти на производителя и на изискванията на Възложителя, посочени в Заданието за обществена поръчка и Приложението.

.

Чл. 8.3. Гаранционният срок за доставените електоруреди е съгласно техническите условия за изпълнение на поръчката, считано от датата на подписване на приемо – предавателния протокол.

**IX. ОТГОВОРНОСТ ПРИ НЕТОЧНО ИЗПЪЛНЕНИЕ**

Чл. 9.1. Всички дефекти, появили се в гаранционния срок, които не са причинени от неправилно действие на служители на ВЪЗЛОЖИТЕЛЯ, се отстраняват от и за сметка на ИЗПЪЛНИТЕЛЯ. Гаранционните срокове не текат през времето през което са отстранявани повреди.

Чл. 9.2. Ако Изпълнителят виновно не изпълни възложената доставка изцяло или частично, същият дължи неустойка в размер на 1 % от стойността на неизпълнената част с ДДС за всеки просрочен ден.

Чл. 9.3. При пълно неизпълнение на задълженията по настоящия договор и при разваляне на договора от Възложителя, Изпълнителят дължи неустойка в размер 20% от общата стойност на договора с вкл. ДДС.

**X. КОНФИДЕНЦИАЛНОСТ**

Чл. 10.1.Всяка от Страните по този Договор се задължава да пази в поверителност и да не разкрива или разпространява информация за другата Страна, станала и известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора.

Чл. 10.2.С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

Чл. 10.3.Не се счита за нарушение на задълженията за неразкриване на Конфиденциална информация, когато:

1. Информацията е станала или става публично достъпна, без нарушаване на този Договор от която и да е от Страните;

2. Информацията се изисква по силата на закон, приложим спрямо която и да е от Страните; или

3. Предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

Чл. 10.4.Задълженията по тази клауза се отнасят до съответната Страна, всички нейни поделения, контролирани от нея фирми и организации, всички нейни служители и наети от нея физически или юридически лица, като съответната Страна отговаря за изпълнението на тези задължения от страна на такива лица.

Чл. 10.5.Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

**XI. НАЧИН НА ПРЕКРАТЯВАНЕ НА ДОГОВОРА**

Чл.11.1. Договорът се прекратява в следните случаи:

1. при изпълнение на задълженията на страните и изтичане на срока;

2. при неизпълнение на задълженията на Изпълнителя, Възложителят има право да развали договора по реда на чл.87 от ЗЗД;

4. по взаимно писмено съгласие на страните;

5. при обективна невъзможност за изпълнение поради възникване на форсмажорни обстоятелства.

**XII. ОТПАДАНЕ НА ОТГОВОРНОСТТА ПРИ ФОРСМАЖОРНИ ОБСТОЯТЕЛСТВА**

чл.12.1. Страните се освобождават от отговорност при частично или пълно неизпълнение на договорните задължения, когато причината за форсмажора са обстоятелства (природни бедствия, пожар, война, стачка), върху които те нямат влияние.

чл.12.2. За настъпилите форсмажорни обстоятелства страната, която се позовава на тях трябва да изпрати на другата страна незабавно писмено съобщение, в което се посочва и причинната връзка между неизпълнението на договора и форсмажорното обстоятелство.

чл.12.3. В случай на форсмажорни обстоятелства, които влияят на предвидените в договора срокове, съответният срок се удължава с времето на тяхното продължение.

чл.12.4. Ако форсмажорните обстоятелства продължават повече от един месец, всяка от страните може да развали договора напълно или частично без съдебна намеса с изпращане на писмено уведомление.

чл.12.5. По инициатива на позоваващата се на форсмажорни обстоятелства страна, двете страни се срещат за уреждане на възникналите във връзка с форсмажорните обстоятелства въпроси и финансови взаимоотношения.

чл.12.6. В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.

**XIII. СПОРОВЕ**

Чл.13.1. Възникналите през времетраенето на договора спорове между страните се решават чрез преговори между тях.

Чл.13.2. В случай, че не се постигне споразумение по предходния член, всички спорове породени, отнасящи се до него, ще бъдат решавани според българските закони от компетентен съд.

Чл.13.3. За неуредените в настоящия договор въпроси се прилагат разпоредбите на действащото българско законодателство.

**XIV. СЪОБЩЕНИЯ**

Чл. 13.1. Всички съобщения между страните, свързани с изпълнението на този договор са валидни, ако са направени в писмена форма, подписана от упълномощените представители на Възложителя и Изпълнителя.

Чл. 13.2. За дата на съобщението се смята:

- датата на предаването – при връчване на съобщението;

- датата на пощенското клеймо на обратната разписка при изпращане по пощата;

- датата на приемането при изпращането по факс.

Чл. 13.3. Валидни адреси и факсове на страните:

ВЪЗЛОЖИТЕЛ: гр. Русе, пл. „Свобода” №6, тел./факс : **082/ 826 100**;

ИЗПЪЛНИТЕЛ: ……………………………………………………………………....

Настоящият договор се състави в три еднообразни екземпляра – два за Възложителя и един Изпълнителя.

|  |  |
| --- | --- |
| **Неразделна част от договора са:**   1. Приложение № ………….; 2. Ценово предложение на Изпълнителя; 3. Техническо предложение на Изпълнителя; |  |

**ВЪЗЛОЖИТЕЛ: ИЗПЪЛНИТЕЛ:**

**ПЕНЧО МИЛКОВ ……………………………**

*Кмет на Община Русе*

**САБИНА МИНКОВСКА**

*Началник отдел ФС*